Exqrch/javanese-Komodo-pixelgpt huggingface dataset:
Matic dipuntumbas Manchester United saking Chelsea kanthi regu 40 yuta poundsterling (kirang langkung 702,69 miliar rupiah)
Matic miwiti karir bal profésionalipun ing taun 2005 ing klub Jedinstvo Ub
Kalih taun ing tim menka, Matic main ngantos 16 tetandhingan, sadéréngipun pindhah dhateng klub Košice
Ing klub Košice, Matic main kanthi saé ing 70 pertandhingan nyithak 4 gol.
Henrikh Mkhitaryan Henrikh Mkhitaryan (#ALIH, Armèni: Հենրիխ Մխիթարյան, ) inggih punika satunggaling juru main bal-balan prof'esional saking Armenia ingkang main ing posisi glandhang lan samenika main ing klub Manchester United Premier League Inggris lan tim nasional bal Armenia
Saderengipun main ing Manchester United, Mkhitaryan main ing klub Pyunik Yerevan minangka klub pertama, lajeng gabung kaliyan klub Metalurh Donetsk, lan Shakhtar Donetsk
Mkhitaryan dipunjuluki Heno saking para penggemaripun ing Armenia ing wiwitan kariripun lan ing wekdal samangke pikantuk jejuluk enggal Mücke (teges barès "lemud") déning Bild lan "Micki" déning para pandemen Borussia Dortmund
Mkhitaryan dipunlairaken tanggal 22 Januari 1989 saking pasangan Marina Taschian lan Hamlet Mkhitaryan ing ibukutha Armenia, Yerevan
Bapakipun punika "striker" ingkang misuwur FC Ararat Yerevan ing taun 1980-an, ingkang tilar donya amargi gerah tumor otak ing yuswa 33 taun
Ibunipun dados pangarsaning dhepartemén tim nasional ing Fedherasi Bal Armenia lan mbakyunipun, Monica, nyambet damel ing kantor pusat UEFA.
Kevin De Bruyne Kevin De Bruyne (]; #ALIH) inggih punika satunggaling juru main bal-balan profésional saking Bèlgi ingkang samenika main ing Liga Primer Inggris klub Manchester City lan Tim Nasional Bèlgi
Brunye main ing posisi gelandhang serang lan gelandhang sayap
Wekdal taun 1997, Bruyne gabung kaliyan klub lokal, KVV Drongen lan kalih taun salajengipun gabung kaliyan klub Bèlgi K.A.A
De Bruyne nglajengaken kariripun ing klub Racing Genk ing taun 2005
Usaha De Bruyne dados kasil awit dipunpilih mlebet "skuad" tim utami Racing Genk ing taun 2008
Taun 2009, De Bruyne gabung kaliyan tim senior Racing Genk, lan tetandhingan mengsah Charleroi ing tanggal 9 Mei 2009 dados tetandhingan De Bruyne ingkang kapisan
Pertandhingan kasebat dipunmenangaken Charleroi kanthi skor 3-0
De Bruyne nyithak gol kang kawitan kanggé Racing Genk ing tanggal 7 Februari 2010 ing pertandhingan mengsah Standard Liege, ing pundi dipunmenangaken déning Racing Genk 1-0
Racing Genk dados juwara Bèlgin Pro League mangsa 2010-2011, lan De Bruyne kasil nyumbang gangsal gol saking 13 tetandhingan ing liga wau
De Bruyne nyithak "hattrick" kanggé wekdal kawitan ing tetandhingan Racing Genk mengsah klub Brugge ing tanggal 29 Oktober 2011
Tetandhingan kasebat dipunmenangaken Racing Genk kanthi skor 5-4
Ngantos pitung taun De Bruyne main ing klub Racing Genk, lajeng pindhah nilaraken Bèlgi
Piyambakipun pindhah dhateng klub Inggris, Chelsea
Namung setaun ing klub Chelsea, De Bruyne pindhah dhateng Jerman kanggé main ing klub Werder Bremen ing wulan Agustus 2012
Lajeng De Bruyne nggabung ing klub Wolfsburg sacara permanen ing taun 2014
Ing pertengahan taun 2015, De Bruyne wangsul malih dhateng Inggris amargi dipunrékrut klub Manchester City
De Bruyne dipunkontrak enem taun lan dipunboyong kanthi nilai transfer 55 yuta euro
Regi kasebat ndarosaken De Bruyne dados juru main paling awis nomer kalih ing Liga Inggris sasampunipun Angel Di Maria ingkang dipuntumbas Manchester United.
Nerima, Tokyo Nerima (練馬区, Nerima-ku) ya iku salah siji dhistrik mirunggan ing Tokyo, Jepang
Secara ora resmi, dhistrik iki dijenengi Kutha Nerima
Per 1 Mei 2016, dhistrik iki nduweni cacah jiwa 721.858 wong, kanthi 323.296 rumah tangga lan kapadatan panduduk 15.013 wong per km²
Cacah 15.326 wong manca kadhaftar ana ing dhistrik iki
21,6% cacah jiwa ing dhistrik iki warsané sadhuwure 65 taun
Jembaré dhistrik iki 48,08 km².#ALIH Sujarah
Ing zaman Edo, laladan iki mayoritas tegalané dianggo nandur tuwuhan kaya ta lobak daikon, buram gobo, lan kentang
Sawisé lindhu gedhe Kanto 1923, akèh wong saka tengahing Kutha Tokyo pindah menyang mréné
Ing tanggal 1 Oktober 1932, kutha Nerima, Kami-Nerima, Naka-Arai, Desa Shakujii lan Désa Ōizumi digabung karo Kutha Tokyo Lawas
Sadurungé pamekaran dhistrik ing tanggal 1 Agustus 1947, laladan kasebut kalebet bagéan saka Itabashi
Ing taun 1952, Pasukan Bela Diri Jepang ngedekné pangkalan ing Nerima lan nduweni kantor pusat divisi kapisan kelompok wétan Angkatan Pertahanan Bela Diri ing papan kang padha
Pasukan Amérikah Sarékat ing Jepang ya wis duwé basis, Grant Heights, kang pungkasané balik dadi kendali Jepang ing tahun 1973
Grant Heights ya iku lapangan dirgantara Narimasu ing kang dikemunah Tentara Kamaharajan Jepang nganti pungkasan Perang Donya II
Lapangan dirgantara iki saiki wis dadi dalan arteri ing ngarep Pusat Perbelanjaan IMA ing Hikarigaoka
Saka 23 dhistrik khusus ing Kutha Tokyo, Nerima mapan ing lor-kulon dhéwé
Dhistrik kang ngubengi Nerima ya iku dhistrik mirunggan Itabashi (ing wétan), Suginami, Toshima lan Nakano (ing kidul), sarta kutha-kutha ing Musashino (ing kidul-kulon) lan Nishi-Tokyo (ing kulon)
Ing lor, diwatesi déning telung kutha ing Prefektur Saitama: Wako, Asaka lan Niiza
Sawenèh perusahaan duwé kantor punjer ing Nerima, kaya ta Toei Animation ing Studio Ohizumi, Anime International Company ing AIC Digital Building, Studio Comet, lan Mushi Production
Taman Hiburan Museum Taman Media
Nerima nyetak buletin kutha ya iku "Nerima News Azalea", ing Basa Inggris
Nerima didadekne latar serial manga lan anime Rumiko Takahashi kang populer banget, ya iku "Ranma ½." Kanggo luwih memperkenalke Nerima ing Donya Kulon, Ranma ngenalke Nerima marang pamirsa Kulon, kanthi nampilke pira-pira panggon ing Nerima sebagai latar wingkinge
Ing serial manga lan anime Tokyo Ghoul, Distrik Nerima dijenengi "Dhistrik ke-20 Tokyo", papan Kedai Kopi Anteiku lan pusat saka latar papan ing serial kasebut
Nerima nduweni sesambetan kutha kembar karo Ipswich, Queensland, Ostrali
Taman Nerima ing Ipswich dibangun kanggo mengeti dasi
Nerima ya nduweni sesambetan ingkang padha karo Distrik Haidian, Beijing, Tiongkok.
Fishman (שיקל פישמאן Shikl Fishman) (18 Juli 1926 – 1 Maret 2015) ya iku ahli antropologi sosiologi saka Philadeplhia, Penssylvania, Amérikah Sarékat.
Pandhidhikané olèh saka University of Pennsylvania (olèh gelar BS lan MS) taun 1948
Sabanjuré ing Colombia University (Ph.D.) taun 1953
Karya-karya kang tinulis déning dhèwèké lan tinerbit ya iku antarané "Readings in the Sociology of Language", minangka éditor (1968), "Yiddish: Turning to Life" (1991), lan "Handbook of Language and Ethnic Identity" (1999)
Joshua wis naté nglakoni panlitian lapangan ing werna-werna wewengkon
Joshua uga dadi pangadeg sosiologi basa, paradigma panlitiané nerapaké metode kajian basa lan bebrayan
Dhèwèké uga dadi salah siji tokoh kang ngadegaké sub-disiplin antropologi basa, bareng karo Dell Hymes lan John Gumperz.
Nancy Foner Nancy Foner ya iku ahli antropologi lan sosiologi wanita saka New York, Amérikah Sarékat, kalairan taun 1945
Nancy naté kuliah ana ing Brandeis University lan olèh gelar BA taun 1966
Sabanjuré ana ing University of Chicago lan olih gelar MA ing taun 1968 lan Ph.D
Panlitian antropologis kang dilakoni dhèwèké ya iku ana ing Jamaika (1968), London (1973), lan New York taun 1982, nliti bab migran Jamaika kang ana ing kutha iku
Nancy iki karenan banget ing bab migrasi
Amarga iku, dhèwèké dadi pelopor ing karya antropologi migrasi.
C.Daryll Forde C.Daryll Forde ya iku ahli antropologi saka Tottenham, Middlesex, Karajan Manunggal, kalairan 16 Maret 1902
Forde miwiti pandhidhikan pawiyatan luhur ana ing University College London (BA) taun 1922 lan Ph.D
Dhéwéké naté nglakoni panlitian lapangan ana ing Arizona, California (1928) lan Umor, Nigeria bagéyan kidul (1935, 1939)
Ing kabéh panlitian lan pakaryané, dhèwèké nganggo tèori ètnografi kang mumpuni
Uga Forde iki kawentar ing kalangan ahli kajian Afrika amarga pisumbangané
Forde séda ing tanggal 3 Mèi 1973, ing London.
Meyer Fortes Meyer Fortes ya iku ahli antropologi saka ing Britstown, Tanjung, Afrika Kidul, kalairan tanggal 23 April 1906
Panlitian lapangan kang dilakoni déning dhèwèké ya iku ana ing Gold Coast (1934), Nigeria (1941), Ashanti (1943), lan Ghana bagéyan lor (1964)
Dhèwèké iki kawentar minangka panemu lan tèorine ing bab kajian kekrabatan bebrayan Ashanti.
Reo Fortune Reo Fortune ya iku ahli antropologi saka Niu Sélan, kalairan taun 1903
Reo naté nglakoni panlitian lapangan ana inf Kapuloan D’Entrecasteaux (1927 nganti 1929), reservasi Omaha, Nebraska (1930), lan ing kali Sepik (1931)
Reo kalebu ing kelompok antropolog enom kang briliant, padha karo Margaret Mead, Gregory Bateson, lan Ruth Benedict
Awité Reo iki digladhén psikologi nanging akhiré karenan ing ètnologi lan antropologi
Dhèwèké akéh pisumbangané ing bab pangembangan ètnografi
Reo séda ing Inggris taun 1979.
Foster ya iku ahli antropologi saka Dakota kidul, Amérikah Sarékat, kalairan 09 Oktober 1913
Dhéwéké naté nglakoni panlitian lapangan ing California (India Yuki) taun 1937
Uga ing Veracruz (1940), Tzintzuntzan Méksiko (1944), Spanyol (1949), lan Zambia (1962)
George iki duwé pisumbangan kang lumayan akéh ing bab antropologi
Salah sijiné ya iku dhèwèké ngembangaké sub-disiplin antropologi terapan
Uga dhèwèké ngembangaké sub-disiplin antropologi kedhokteran lan kajian petani.
Fox ya iku ahli antropologi saka ing Milwaukee, Wisconsin, Amérikah Sarékat, kalairan 29 Mèi 1940
James naté olèh pandhidhikan pawiyatan luhur Harvard University (AB) taun 1962
Panlitian antropologis kang dilakoni déning James ana ing Timor (1981, 1998 nganti 2002) lan Pulo Rote (1965, 1973)
Uga naté ing Jawa Wetan (1981), Jakarta (1975)
James iki minangka salah siji antropolog kang akéh pisumbangané ing bab ètnografi Indonesia.
Richard Gabriel Fox Richard Gabriel Fox ya iku ahli antropologi saka New York, Amérikah Sarékat, kalairan tanggal 2 Maret 1939
Dhèwèké uga naté nglakoni panlitian lapangan antropologis ana inf Uttar Pradesh Indhi (1963), Edinburgh (1975), lan Delhi, Punjab, Indhi (1980, 1981)
Richard nyumbangké panemuné ing bab analisis bebrayan sing komplèks kaya ing Indhi
Karyané sing kaping kapisan ya iku nuduhaké kajian kutha pasar cilik Indhi.
Frankenberg ya iku ahli antropologi saka ing London, Karajan Manunggal, kalairan Oktober 1929
Ronald olèh pandhidhikan pawiyatan luhur saka ing University of Cambridge (BA) ing taun 1950
taun 1954 lan olèh gelar D.Soc.Sci saka ing Brunel University tuan 1999
Panlitian lapangan kang dilakoni déning dhèwèké ya iku ana ing Karajan Manunggal (1953, 1954 nganti 1956), Lusaka, Zambia (1966), lan Tavarnelle va di Pesa, Italia (1983)
Salah siji pisumbangan Ronald ya iku ing bab antropologi kedhokteran
Dhéwéké uga mulang sub-disiplin antropologi mau awit taun 1985 ana ing Keele University.
Sarah Franklin Sarah Franklin ya iku ahli antropologi wanita saka ing Cambridge, Massachusetts, Amérikah Sarékat, kalairan tanggal 9 November 1960
Sarah naté kuliah ana ing Smith College lan olèh gelat BA taun 1982
Panlitian lapangan kang dilakoni déning Sarah ya iku ana ing West Midlands, Karajan Manunggal taun 1988 nganti 1989
Global Culture" (2000) kang sinerat bareng karo C
Pakaryan Sarah akéh nuduhaké bab pangertèn konstitusi urip ("constitution of life"), biologis, alam, lan kehubungan
Dhéwéké fokus ing konsèpsi lan prokrèasi kang dimèdiasi ing bab tèknologi réproduktif lan genetis.
Raheem Sterling Raheem Shaquille Sterling (lair 8 Dhésèmber 1994) inggih punika satunggaling juru main bal-balan profésional saking Inggris, ingkang main ing posisi gelandhang ing klub Liga Primér Inggris klub Manchester City lan Tim Nasional Bal Inggris
Piyambakipun naté pikantuk bebingah "Golden Boy Award" ing taun 2014 saking pakempalan jurnalis Éropah, Sterling mlebet kategori juru main bal ingkang saé piyambak U-21 ing wewengkon Éropah
Ing taun 2015 satunggaling survèi déning Soccerex nglebetaken Sterling ing kategori juru main bal enèm ingkang paling mirunggan ing Éropah, kanthi regi 49 yuta euro
Sterling lair ing Jamaika, piyambakipun pindhah dhateng London wekdal umur gangsal taun
Piyambakipun miwiti karir ing Queens Park Rangers sadéréngipun pindhah dhateng klub Liverpool in 2010
Ing wulan Juli 2015, Sterling pindhah dhateng klub Manchester City kanthi regi transfer 49 yuta euro
Sterling main ing tim nasional Inggris U-16, U-17, lan U-21
Sterling mlebet tim senior Inggris ing wulan Novèmber 2012 lan ndhèrèk ing Piala Donya 2014.
Vincent Kompany Vincent Jean Mpoy Kompany (]; lair 10 April 1986) inggih punika satunggaling juru main bal-balan profésional saking Bèlgi ingkang main dados bèg lan kaptèn ing klub Liga Primer Inggris klub Manchester City lan Tim Nasional Bal Bèlgi
Ing mangsa taun 2011-2012, Kompany kapilih dados kaptén tim Manchester City, lan kasil ndadosaken klub punika dados juwara Liga Inggris, satunggaling bebingah ingkang dipuntengga ngantos 44 taun
Kompany miwitii karir profésionalipun ing Anderlecht, nelasaken tigang taun ing klub Bèlgi saderengipun pindhah dhateng klub Bundesliga Jerman Hamburger SV ing taun 2006
Wekdal mangsa taun 2008, ing umur 22 taun, Kompany dipuntransfer dhateng klub Liga Utama Inggris Manchester City.
Hercule Poirot Hercule Poirot (pocapan Inggris [ɜːrˈkjuːl pwɑːrˈoʊ]; pocapan Prancis: ​[ɛʁkyl pwaʁo]) iku sawijining détèktif fiktif Bèlgia, anggitané Agatha Christie
Poirot iku paragané Christie sing misuwur dhéwé lan suwé dhéwé kanggo, awaké muncul ing 33 roman, sandiwara siji ("Black Coffee"), lan luwih saka 50 carita cekak sing dibabar antara taun 1920 lan 1975
Jesús Navas Jesús Navas González utawi Jesús Navas (lair 21 Novèmber 1985) inggih punika satunggaling juru main bal-balan profésional ingkang main ing posisi gelandhang utawi sayap, ingkang samenika main ing klub Sevilla lan Tim Nasional Spanyol
Asèt utamanipun inggih punika "dribling" cepet, lumayu banter mbiyantu pertahanan lan "crosing" ingkang akurat dhateng kothak pinalti
Navas gabung kaliyan tim junior Los Palacios sadèrèngipun gabung kaliyan tim junior Sevilla FC ing taun 2000 wekdal umur 15 taun
Ing mangsa 2003-2004, Navas miwiti debutipun ing Sevilla B ing La Liga mengsah Reial Club Deportiu Espanyol ing tanggal 23 Novèmber 2003
Navas main 12 menit lan tetandhingan kasebat ngasilaken skor 1-0, kamenangan kanggé Reial Club Deportiu Espanyol
Navas gabung kaliyan tim inti Sevilla ing mangsa 2004-2005 lan saged damel kalih gol saking 22 tetandhingan La Liga
Ing tanggal 4 Méi 2005, Navas napakasmani kontrak kaliyan Sevilla ingkang telas ngantos taun 2010.
Paulo Dybala Paulo Bruno Exequiel Dybala utawi Paulo Dybala (lair 15 November 1993) inggih punika satunggaling juru main bal-balan profésional ingkang main ing posisi panyerang, lan samenika main ing Italia klub Juventus lan Tim Nasional Bal Argentina
Sasampunipun miwiti karir ing Argentina ing klub Instituto de Córdoba ing 2011, piyambakipun pindhah dhateng klub Italia Palermo ing taun 2012
Performanipun ingkang saé ing Serie A lajeng damel Juventus kesengsem lan ngrekrut Dybala ing taun 2015
Ing klub punika Dybala menangaken jawara Coppa Italia lan Supercoppa Italiana ing mangsa pertama ing klub punika
Paulo Dybala dipunlairaken ing Laguna Larga, ing Córdoba, Argentina
Simbah kakungipun, Bolesław Dybała, punika asalipun saking wewengkon Kraśniów ing Polandia; piyambakipun medal saking Polandia dhateng Argentina wekdal Perang Donya II
Kulawargi Dybala ugi wonten ingkang saking trah Italia inggih punika saking pihak simbah putri, ingkang asmanipun Da Messa, saking Provinsi Naples.
Timphan Timphan inggih punika dhaharan alit ingkang setunggal jinis kaliyan lepat ingkang asalipun punika saking Aceh
Bahan ingkang dipun-ginakaken kanggé damel timphan punika kapérang saking glepung, gedhang, lan santen
Sedaya bahan punika lajeng dipunudhak-udhak dumugi kenyil
Lajeng dipundamel ndawa lan wonten ing sajeronipun dipunisi kaliyan srikaya utawi parutan kambil ingkang dipuncampur kaliyan gula
Salajengipun adonan punika dipunbungkus kanthi ngginakaken ron gedhang lajeng dipunkukus sedangunipun setunggal jam
Limrahipun timphan dipuncawisaken wonten ing adicara-adicara ingkang formal minangka dhaharan, kados déné wonten ing pesta mantenan lan ugi dinten ageng Islam.
Teh tarik Teh tarik inggih punika unjukan legi ingkang wujud teh ingkang dipuncampur kaliyan susu ingkang limrahipun kapanggihaken wonten ing Asia Tenggara, mliginipun wonten ing Malaysia
Padatanipun unjukan punika dipunsade déning para "mamak" (tiyang India muslim) wonten ing Malaysia lan Singapura, ingkang ndadosaken teh tarik punika dados unjukan nasional wonten ing negara wau
Unjukan punika ugi saged kapanggihaken wonten ing sapérangan papan wonten ing Indonesia, ing antawisipun inggih punika ing Riau, Kepuloan Riau lan Aceh (sinebat "teh tarek")
Teh tarik kanthi barès ateges "teh ingkang dipuntarik", punika ingkang dipunlakoni déning pengrajinipun wonten ing kedai mamak India nalika damel dhaharan punika
Teh lan susu dipuncuraken ing antawisipun kalih cangkir kanthi terus-terusan dumugi teksturipun mumpluk
Tiyang ingkang damel teh terik ingkang prigel kadosdene seniman, boten naté ngutahaken sinaosa namung setetes
Langkung saking kaprigelan nedahaken lan ugi tradisi, ngecuraken teh tarik punika gadhah ancas supados tehipun saged adhem lan ngasilaken umpluk wonten ing unjukan wau
Unjukan punika wujud teh ingkang dipuncuraken saking gelas setunggal dhateng gelas sanesipun
Nalika proses narik teh punika, kandhutanipun dados sansaya "pekat" lan aromanipun saged medal
Kejawi punika, proses narik teh kasebat ugi saged mbiyantu kanggé ngadhemaken unjukan lan damel umpluk wonten ing saknginggilipun unjukan ingkang saged wonten amargi kandhutan gula ing sajroning toya teh
Teh tarik lan teh es punika kalebet unjukan ingkang kathah dipunsade wonten ing griya dhahar para "mamak" lan padatanipun dipununjuk sareng kaliyan dhaharan kados déné sekul lemak, roti canai, roti tigan utawi roti tempayan
Bubuk teh ingkang dipunsade kiloan asring dipunginakaken kanggé ndamel teh tarik
Saksampunipun dipunseduh, teh lajeng dipunsaring kanthi ngginakaken kain kasa lan dipuncampur kaliyan "susu kental manis".
Sie reuboh Sie reubôh inggih punika salah satunggaling masakan ingkang asalipun punika saking Aceh
Masakan punika kalebet béda saking sapérangan ageng masakan sanesipun
Sie reubôh punika kadamel saking godhogan daging sapi utawi lembu ingkang namung dipuntambahi bumbu brambang, bawang, lombok riwit, lan mrica
béda kaliyan dhaharan khas saking Aceh sanesipun ingkang gadhah bumbu kiyat lan gadhah kandhutan bumbon crakèn
Sedaya bumbu kasebat dipunalusaken lajeng dipunlebetaken wonten ing godhogan daging
Sinambi dagingipun dipungodhog lajeng dipuntambah kaliyan cuka enau wonten ing salebeting masakan
Dipuntambahi kaliyan cuka punika dipunlampahi kanthi "bertahap" sinambi masakan dipunudhak kanthi alon dumugi sedaya bumbu saged mlebet wonten ing daging
Echonipun masakan punika gumantung kaliyan bahan baku ingkang dipunginakaken
Pamilihing daging sapi ingkang saé langkung prasaja
Padatanipun daging sapi ingkang dipunginakaken inggih punika daging has njawi lan has njero
Daging ingkang pérangan kasebat langkung empuk satemah nalika proses masakipun langkung gampil.
Kroket Kroket inggih punika satunggaling nama dhaharan ingkang dipunpendhet saking bangsa Walanda (Belanda) ing Indonesia nanging dipunpendhet saking Prancis
Wonten ing Belanda, kroket punika satunggaling dhaharan ingkang kapérang saking ragout ingkang dipunlapisi mawi putihan tigan lan ugi glepung panir lajeng dipun-gorèng
Wonten ing Indonésia, padatanipun kroket punika kentang ingkang dipunalusaken lajeng dipunisi kaliyan daging ingkang dipuncincang lan dipunparingi bumbu saha dipuncampur kaliyan sayuran kados déne wortel lan buncis
Kroket punika dipunlebetaken ing tigan ingkang sampun dipunkocok lan dipunlebetaken ing glepung panir sadèrèngipun dipun-gorèng wonten ing lisah gorèng ingkang kathah.
Kue Jojorong Kue jojorong utawi Jojorong inggih punika satunggaling dhaharan khas suku Banten saking kabupaten Pandeglang
Dhaharan punika ngginakaken bahan dhasar inggih punika wujud glepung beras lan santen klapa ingkang wonten njeronipun punika dipunisi kaliyan gula aren
Papan utawi mangkok kanggé kuenipun punika wujudipun persegu lan dipundamel saking ron (godhong) gedhang ingkang saben pucukipun punika dipuntangsuli ngginakaken tusuk gigi
Amargi jojorong punika dhaharan ingkang ngginakaken bahan dhasar saking santen, pramila kue punika kedah langsung dipunrahapi nalika dipuncawisaken amargi gampang sulaya/ sayup
Padatanipun jojorong punika namung saged dipunrahapi nalika wonten adicara hajatan wonten ing wewengkon Banten, mliginipun ing Kabupaten Lebak lan Pandeglang
Wonten ing adicara supitan/ khitanan utawi mantenan, jue jojorong punika dados sajian kanggé para dhayoh ingkang dipunsandhingaken kaliyan dhaharan tradhisional sanesipun
Sinaosa mekaten, nalika wulan Ramelan, kue jojorong punika langkung gampil kapanggihaken amargi kue punika tansah dados dhaharan nalika buka pasa tumrap masyarakat Banten.
Kue jojorong memiliki tekstur yang lembut dengan dibalut gula merah cair yang legit rasanya, terdapat daun pandan yang berguna untuk menambah aroma kue tradisional jojorong.
Ladu Ladu inggih punika satunggaling dhaharan ingkang kadamel saking ketan
Dhaharan ladu punika dipundamel kanthi ngginakaken bahan dhasar saking glepung ketan putih ingkang sampun dipunsangrai, gula putih, gula aren abang lan klapa ingkang sampun dipunparut
Dhaharan punika limrahipun namung saged awet sedangunipun sekawan dumugi pitung dinten saksampunipun kue punika dipundamel.
Lamang Lamang inggih punika beras ketan ingkang dipunmasak kaliyan sante wonten ing pring ingkang tasih enem
Bahan utama ingkang dipunginakaken kanggé damel lamang inggih punika beras ketan putih, santen klapa, ron (godhong) pandan lan ugi dipuntambah kaliyan sekedhih sarem
Beras keta dipunkumbah rumiyin lajeng dipunlebetaken wonten ing ros pring enom ingkang saderengipun dipunparingi lapisan wonten njeronipun kanthi ngginakaken godhong gedhang lajeng nembe dipuntambahi kaliyan santen wonten ing berasipun
Menawi sampun lajeng dipunbakar wonten ing geni, dipunjagi dumugi ros pring kasebat kobong
Tapai inggih punika tape beras ketan ireng ingkang dipundamel kanthi proses fermentasi beras ketan kaliyan ragi
Padatanipun lemang lan tapai punika kalebet pasangan ingkang cocok nalika dipunrahapi.
Lenggang Lenggang inggih punika salah satunggaling dhaharan ingkang khas saking Palembang
Lenggang punika kalebet salah satunggaling jinis pempek ingkang laris dipunsade wonten ing pasaran
Menapa malih rikala wulan Ramelan
Masyarakat punika asring nyawisaken dhaharan punika nalika badhe buka pasa
Anggenipun damel lenggang punika boten patia angel
Adonan glepung sagu lan ulam ingkang dipunwungkus kanthi ngginakaken ron (godhong) gedhang punika lajeng dipunbakar
Mekaten saged dipunsebat dados lenggang
Nanging wonten ugi ingkang dipunsade wonten ing pasaran lenggang punika dados pempek godhog ingkang dipundamel saking adonan glepung sagu lan ulam, lajeng dipuniris-iris, lan dipungoreng sareng kaliyan tigan ingkang dipunkocok
Salajengipun dhaharan punika dipunrahapi sareng kaliyan "cuko"
(Cuko inggih punika saos campuran antawisipun lombok, bawang, gula abang lan asem).
Misro Misro inggih punika dhaharan ingkang khas aking Jawa Kulon
Dhaharan punika kadamel saking parutan tela ingkang sisih njeronipun dipunisi kaliyan gula abang lajeng dipungoreng
Awit saking punika dipunparingi nama misro ingkang cekakan saking amis ing jero (basa Sunda, ateges: leginipun punika wonten ing jero)
Wujudipun misro punika bunder
Dhaharan punika echo dipunrahapi nalika tasih anget.
Empal gentong Empal gentong inggih punika satunggaling dhaharan ingkang khas tumrap masyarakat Cirebon, Jawa Kulon
Dhaharan punika mirip kaliyan gulai utawi gule lan dipunmasak kanthi ngginakaken kayu (wit pelem) wonten ing sajroning gentong (periuk saking lemah)
Daging ingkang dipunginakaken inggih punika usus, babat lan daging sapi
Empal gentong punika asalipun saking Kabupaten Cirebon
Dhaharan ingkang khas saking kutha Cirebon sanesipun inggih punika wonten tahu gejrot lan ugi docang
Kejawi ngginakaken kayu lan gentong, dhaharan punika dipuncawisaken kanthi ngginakaken kucai("Allium tuberosum") lan ugi sambel ingkang wujud lombok garing ingkang dipungiling